Zece citate celebre despre chimie

10 CITATE CELEBRE DESPRE CHIMIE

Articol realizat de: Ana-Maria Epureanu

1.	“Chimia este o ştiinţă care va avea asupra vieţii o influenţă imensă şi o amplă aplicare.” (Goethe)

2.	“Am putea trăi în prezent fără un Platon, dar ne-ar trebui un număr dublu de Newtoni pentru a descoperi secretele naturii şi a aduce viaţă în armonie cu legile naturii.” (Dimitri Mendeleev)

3.	"Nicio lege a naturii, oricât de generală, nu a fost enunţată total, dintr-o dată; descoperirea ei a fost precedată de multe presentimente." (Dimitri Mendeleev)

4.	„Elementele chimice, dacă sunt aşezate în ordine crescătoare după masa atomică, prezintă o periodicitate de proprietăţi." (Dimitri Mendeleev)

5.	“Elementele care sunt cel mai des răspândite au greutăţi atomice mici.” (Dimitri Mendeleev)

6.	“Magnitudinea greutăţii atomice determină caracteristicile elementului, la fel cum magnitudinea unei molecule determină caracteristicile unui corp compus.” (Dimitri Mendeleev)

7.	“Mecanismele vieţii sunt structurate sub forma unor dispuneri atomice, în relaţie cu toate mişcările universului.” (Louis Pasteur)

8.	“Un savant în laboratorul său nu este doar un tehnician; este şi un copil pus în faţa unor fenomene naturale, care îl impresionează ca o poveste cu zâne.” (Marie Curie)

9.	“În ştiinţă, trebuie să fim interesaţi de lucruri, nu de persoane.” (Marie Curie)

10.	“În natură nimic nu se pierde, nimic nu se câştigă, totul se transformă.” (Antoine-Laurent de Lavoisier)